AlexejDobrolubov/national_council_slovak_2010 huggingface dataset:
35. schôdza NR SR - 2.deň - C. noc 2
Dátum: 2021-07-25
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

24. Ďakujem za slovo. Pán kolega, primárne, skutočne kto sa prihlási k danému bytu skôr, splní príjmové kritériá, tak byt by mu mal byť pridelený. Uvažuje sa, či uprednostňovať určité skupiny, alebo nejaké skupiny obyvateľstva, to je ešte predmetom debaty. Ale primárne, ak si splní príjmové kritériá, ak bude mať daná osoba aj záujem a prihlási sa k danému bytu, tak ho dostane. A dôležitý bude, samozrejme, dopyt, ktorý bude musieť byť záväzný. Až podľa dopytu sa bude stavať, aby sa nestalo to, že sa bude stavať viac, ako bude ten dopyt zo strany obyvateľstva. Prečo také veľké fondy? Práve aby sme sa vyhli tomu, aby systém nebol zneužívaný rýchlokvasenými akože fondami, aby tam nedošlo k tomuto riziku. Veľké fondy, ktoré si nemôžu dovoliť pošramotiť svoju reputáciu, čiže budú aj na tom medzinárodno-finančnom trhu ako silnými hráčmi alebo sú, ktoré sú aj regulované zo strany Národnej banky Slovenska alebo inými regulátormi. To je v podstate zárukou toho, aby nedošlo k zneužitiu systému. Čo sa týka dépeháčky, ak dáme každému zníženú dépeháčku, môže dôjsť k obrovskému riziku zneužitia. Teraz je nastavený uzatvorený systém, ktorý sa dá ľahko kontrolovať. A keďže bude iba pár investorov, uverejní sa to zároveň iba pár projektov, bytoviek, ktoré budú kupovať. Dá sa ľahko skontrolovať, že či nedôjde k zneužitiu, ak každý, kto by mal prístup ako investor, tak potom by podľa môjho názoru došlo k veľkému riziku zneužitia. Čo sa týka zníženej dépeháčky už dnes, už teraz developeri majú 90 % nákladov s prenosom daňovej povinnosti a veľké nadmerné odpočty podľa môjho názoru nehrozia. Tieto, tieto úniky sú pri... (Prerušenie vystúpenia časomerom.)
35. schôdza NR SR - 2.deň - C. noc 2
Dátum: 2021-07-25
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Ohľadne faktickej poznámky pána poslanca Suju, prečo prichádzame až teraz rok a štvrť po voľbách s týmto zákonom. Tak, samozrejme, na to, aby ste nastavili celý ten systém, aby ste zapracovali všetky tie veci a modely a varianty, no tak potrebujete pripraviť tú legislatívu a každý, kto sa venuje príprave legislatívy, vie, že to nie je zo dňa na deň alebo z mesiaca na mesiac. Ja osobne viem a bol som prítomný na ix stretnutiach aj ďalší poslanci, ktorí o to prejavili záujem, že sa tento návrh zákona pripravoval mesiace, takže na to, aby bola pretavená táto legislatíva, tak bolo za tým ix stretnutí. Čo sa týka toho nájomného a úhrady za plnenie poskytované s užívaním bytu. Tak výška nájmu, pán poslanec Kočiš, v bytoch štátom podporovaného nájomného bývania určí vláda nariadením, nariadením vlády. Pričom vláda zároveň môže aj podľa toho paragrafového znenia určiť odlišnú výšku nájmu v závislosti od regiónov. Nájom sa bude určovať stále ročne, pravidelne ročne vždy k 1. marcu o výšku inflácie. To znamená, že tam bude indexácia do toho stanovená za predchádzajúci kalendárny rok. Samozrejme, že okrem prípadov uvedených v nájomnej zmluve bude môcť prenajímateľ oprávnený aj jednostranne zmeniť výšku úhrady za plnenie poskytované s užívaním bytu a príslušenstva v prípade zmien ceny dodávaných energií a služieb spojených s užívaním bytu. Pán poslanec Beluský, pozerám, že mám štyri sekundy, tak v záverečnom slove sa vyjadrím.
35. schôdza NR SR - 2.deň - B. popoludní
Dátum: 2021-07-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

9. Ďakujem za slovo, pán predsedajúci. Pán poslanec Linhart, veľmi pekne ďakujem za tvoje vystúpenie aj za poskytnutie týchto informácií, je to v podstate len potvrdenie toho, čo som hovoril aj ja, sme tu viacerí kolegovia poslanci, ktorým napísali príslušníci Ozbrojených síl, že čo sa deje teraz v rámci týchto bezpečnostných zborov. A, bohužiaľ, áno, aj ja mám informáciu o tom, že systém je nastavený v týchto bezpečnostných zložkách, že ten kto musel ustúpiť, ten, kto sa nechal zaočkovať, tak ten má aj príplatky, má odmeny, ten, kto sa nedal zaočkovať, tak nemá príplatky a má len základný plat. My ako poslanci Národnej rady máme viacero možností, ako zisťovať informácie, ako sa pýtať, čiže keď budeme mať tú možnosť - a budeme mať tú možnosť aj časovú -, tak budeme interpelovať, Patrick, a ja spoločne s tebou, ministra obrany. Určite nevidím problém aj v tom, že by sme vykonali nejaký prieskum, ja absolútne s tým nemám problém. A normálne aj takto verejne, keď ma sledujete, príslušníci bezpečnostných zborov, to znamená vojaci, policajti, príslušníci Zboru väzenskej a justičnej stráže, nebojte sa, určite nepôjdu vaše mená von, nemusíte sa toho báť, kľudne napíšte mne alebo Patrickovi Linhartovi, vieme sa za vás postaviť, zistíme tieto informácie, jednoducho aby dochádzalo k takejto situácii, že tu budú niektorí príslušníci bezpečnostných zborov tlačení do toho, aby sa zaočkovali. Toto je absolútny nonsens. Ja som myslel, že to funguje inak, že sme v 21. storočí, ale vidím, že asi, asi ešte od toho máme ďaleko. Čiže sme za vami, postavíme sa za vás a ideme zisťovať, že čo všetko je za tým. Ďakujem.
35. schôdza NR SR - 2.deň - A. dopoludnia
Dátum: 2021-07-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

142. Ďakujem za slovo, pán predsedajúci. V tých dvoch minútach nemôžem, samozrejme, pochopiteľne, reagovať na všetkých, ale musíme si tu uvedomiť jednu vec, že keď štát stanovuje povinnosť prísť s nejakým papierom niekde, no tak, samozrejme, ten štát bude musieť potom zabezpečiť, aby aj ten papier mal zabezpečený zadarmo, aby sme tu neseparovali ľudí na to, že ty môžeš, ty nemôžeš, ty si to môžeš zabezpečiť z finančného hľadiska, ty nie. Ohľadne pána Jarjabka, ktorý tu povedal, že on stále nevie alebo nevie si stanoviť otázku, že o čo tu vlastne týmto návrhom ide, tak ja sa budem aj na ústavnoprávnom výbore pýtať pána ministra, respektíve štátneho tajomníka, ktorý tam príde, že o čo sa vlastne jedná týmto návrhom. Prečo tam taxatívne nie sú stanovené tie zariadenia, na ktoré sa to bude týkať? Môže dôjsť k situácii, že človek, ktorý nemôže zo zdravotného hľadiska sa dať zaočkovať, že nevyjde ani na ulicu, nebude si môcť zakúpiť nejaké lieky v lekárni, nemôže ísť na autobusovú stanicu, do supermarketu? Pán Kerekréti povedal, že aké budú ďalšie dôsledky vlny, ďalšej vlny, že buďme pripravení. No myslím si, že v tejto miestnosti určite nie je ani jeden z nás, ktorý by bol nastavený mentálne na to, aby zomierali ľudia. Len my sa pozerajme tri kroky dopredu a pozerajme sa hlavne na to cez zákony, my tu asi bezprávie nemáme. Nemáme tu nejakú anarchiu, že tu nemáme žiadne zákony, ústavu, medzinárodné dohovory. Pozerajme sa na to normálne cez právo. Pán Suja, odídeme z koalície? Myslím si, že aj SME RODINA, z toho matematického hľadiska dobre viete, že keby sme neboli súčasťou teoreticky tejto vlády, tak táto vláda pokračuje ďalej, lebo by mali dostatok hlasov. A my nebudeme demonštratívne búchať a trieskať po stole, ale radšej sa baviť a otvárať tieto témy. A, Milan Potocký, ako kolega, mám ťa rád, ale zase porovnávať vakcínu, ktorá tu bol vyvinutá minulý rok, s vakcínami, ktoré sú tu 30 rokov, je absolútne ako nepochopením. Prepáč, prepáč, ospravedlňujem sa. A, pani Cigániková? Vy sa na to pozeráte emočne, ja cez zákony.
35. schôdza NR SR - 1.deň - B. popoludní
Dátum: 2021-07-23
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

175. Ďakujem za slovo, pán predsedajúci. Pán podpredseda Blanár, ďakujem, že ste aj spomenul pani doktorku Maricu Pirošíkovú. Ja si ju ešte pamätám ešte z pôsobenia na ministerstve spravodlivosti a fakt ide o renomovanú a fundovanú právničku, ktorá nás zastupovala pred medzinárodnými súdnymi inštitúciami. A viackrát som si aj prečítal s ňou rozhovor a jasne hovorí, že očkovanie by malo byť na dobrovoľnej báze. Presne spomínala aj rezolúciu Rady Európy, akým spôsobom by mali postupovať jednotlivé exekutívy a jednotlivé vládne moci vo svojich štátoch, že očkovanie by nemalo byť povinné a nikto nemôže robiť na svojich občanov nátlak. Bohužiaľ, vláda chce zvýhodňovať očkovaných pred ostatnými, pričom dochádza podľa môjho právneho názoru aj k diskriminácii nezaočkovaných, akoby oni mali ohrozovať zaočkovaných. Omyl. Najväčší problém podľa môjho názoru je to, že vakcína sa vyhlasuje za jedinú cestu k slobode a neberie sa vôbec do úvahy ten fakt, že máme tu aj prirodzenú imunitu, ktorá je získavaná premorením. Lekári alebo advokáti, ktorí si dovolia vysloviť iný názor na medicínsko-právny problém, napríklad povinného očkovania dospelých aj detí, sú, bohužiaľ, označovaní dokonca v niektorých vyjadreniach pomaly až za nepriateľov štátu. Sme v takej absurdnej situácii, že si nepamätám, že by dochádzalo k takýmto veľkým doslova nepokojom na uliciach a k takýmto emočným vypätiam. Bohužiaľ, chcem aj upozorniť na to, že sa preferuje iba očkovanie a z toho plynúce benefity pre tých, ktorí sa dajú zaočkovať, pričom nezaočkovaným majú byť obmedzené niektoré práva. Ale my nemáme tu len Ústavu Slovenskej republiky, ale máme tu aj Dohovor o ochrane ľudských práv a základných slobôd. Ďakujem.
35. schôdza NR SR - 1.deň - B. popoludní
Dátum: 2021-07-23
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

92. Áno, ďakujem za slovo, pán predsedajúci. Pán poslanec, všetci sa určite zhodneme, že áno, očkovanie je dôležité. Očkovanie je tou cestou, ako chrániť zdravie ľudí, ako chrániť ekonomiku, ako chrániť hospodárstvo štátu, ale, bohužiaľ, dnešná predstava v spoločnosti je tá, že buď je človek zaočkovaný a je ten správny, alebo je nezaočkovaný a je dezolát. To je veľmi nebezpečné, nepáči sa mi to a, bohužiaľ, je to smutný príklad toho, ako nám prišla do tejto témy, do témy očkovania politika. Vytvárajú sa tu určité hranice, ktoré by tu nemali byť. Bohužiaľ, súhlasím s tým aj, čo si povedal, že dochádza zo strany aj médií, aj zo strany mediálnej spoločnosti alebo obce k strašeniu ľudí, vyvíjaniu tlaku na ľudí, aby sa dali zaočkovať, ale pritom máme tu stále skupinu, čo aj hovorím, ktorí sa nemôžu dať zaočkovať, ktorí, ktorí zo zdravotných dôvodov jednoducho nemôžu ísť touto cestou, a to stále hovoríme. Pretože aj prekonanie COVID-u a s tým spojené vybudovanie protilátok u mnohých je a môže byť ochranou. Buďme zodpovední, ale nerozdeľujme ľudí na tých, ktorí sú očkovaní, a ktorí nie sú očkovaní. Ďakujem.
35. schôdza NR SR - 1.deň - A. dopoludnia
Dátum: 2021-07-23
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

88. Ďakujem za slovo, pán predsedajúci. Pán poslanec Schlosár, absolútne chápem, kam ste smerovali a orientovali túto diskusiu. Váš príspevok v rozprave, ste členom ústavnoprávneho výboru, čiže chápem aj z toho legislatívneho, právneho hľadiska, že čo ste tým chceli povedať, a stále hovorím, že máme tu ľudí, ktorí zo zdravotného hľadiska sa nemôžu dať napríklad zaočkovať, lebo majú napríklad alergiu na niektorú z látok, ktoré sa nachádzajú vo vakcínach. A to sa pýtam, pretože to nie je v tomto paragrafovom znení, čo s týmito ľuďmi? Dávame ich úplne na okraj, zabúdame na nich, nebudeme ich riešiť? Ja poznám ix ľudí, ktorí sa mi aj ozývajú, ktorí mi telefonujú, píšu: Haló, zabudli ste na nás, čo s nami bude? Lebo vytvárame rovných a rovnejších. A práve aj vy ste spomenuli alebo aj niektorí kolegovia veľmi dôležité rozhodnutie alebo rezolúciu Rady Európy, ktorá hovorí o tom, aby sme nediskriminovali ľudí. A napriek existencii dokumentu Rady Európy o zákaze diskriminácie pre neočkovaných a o zákaze nútenia k očkovaniu tu jednoducho šermujeme s nejakými COVID pasmi pre lepších a poslušnejších? Odhlasované spomínané uznesenie Rady Európy jednoznačne zakazuje štátom, ja vám to hovorím ako právnik, ktorý číta tie dokumenty, zakazuje štátom povinné očkovanie proti vírusu. Samotný fakt, že odmietnete očkovanie, nesmie žiaden štát použiť na diskrimináciu kohokoľvek, kto nie je zaočkovaný. Bodka. My sa tu nemáme o čom ďalej baviť. A to nehovorím ako politik alebo nejak človek, ktorý by tomu nerozumel. To hovorím ako právnik, ktorý aj pracoval na jednotlivých ústredných orgánoch štátnej správy. Ja som desať rokov robil v štátnej správe, som pracoval s medzinárodnými dokumentmi. My sa tu nemáme o čom baviť. Bodka. Ďakujem.
35. schôdza NR SR - 1.deň - A. dopoludnia
Dátum: 2021-07-23
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

64. Ďakujem za slovo. Pán poslanec, samozrejme, vakcinovanie a delenie ľudí na očkovaných, neočkovaných je určite veľmi búrlivou témou, emočnou. Vyvoláva veľké emócie, ani sa tomu nečudujem, pretože delenie ľudí na rovných a rovnejších, si myslím, že v právnom a demokratickom štáte 21. storočia, ešte v členskom štáte Európskej únie nemá obdobu. A ja len pre vašu informáciu, vo Francúzsku alebo v Grécku už vyšli informácie, prezident Macron sa vyjadril, že povinné očkovanie musí byť pre zdravotníkov, pre ošetrovateľov. Som rád, že včera sa opozitne vyjadril proti tomuto návrhu v Českej republike premiér Babiš, ktorý povedal, že nevie si to predstaviť. To isté na Slovensku, neviem si to predstaviť. Prečo nejdeme aj otvoriť otázky typu, že ľudia s dostatkom nameraných protilátok by boli pokladaní za bezinfekčných? Na nich sa úplne zabúda. Tí, ktorí prekonali COVID, majú dostatok protilátok, prečo nie sú pokladaní tiež za bezinfekčných. Prečo ideme otvárať takéto otázky? Je absolútne potrebné pripustiť, že na túto tému nevládne jednotný názor ani medzi odborníkmi. Však mnohým ľuďom, pokiaľ aj z môjho prostredia mi hovoria, že no, mne lekár povedal, máš dostatok protilátok, nemusíš sa dať očkovať. Potom idem k ďalšiemu doktorovi, ten hovoril svojim pacientom, musíte sa dať zaočkovať, lebo nikde nevyjdete. No tak raz hovoria doktori toto, druhýkrát hovoria doktori toto, čiže zase delíme ľudí na jednu skupinu, na druhú skupinu. Ale problém je aj v tom, že dosiaľ nebola stanovená jasná hranica protilátok, od ktorej je človek po prekonaní ochorenia chránený. Ale veľmi dobre ste tu spomenuli aj jednu takú zásadnú vec, pri deťoch je povinné očkovanie. A v prípade, ak nedajú rodičia svoje dieťa zaočkovať, tak dostanete sankciu 250 alebo 300 euro. Tak to poďme spraviť aj pri COVID-e. Jednoducho si v tom názore, že nechceš sa dať zaočkovať, dostaneš sankciu 200 euro... (Prerušenie vystúpenia časomerom.)
27. schôdza NR SR - 2.deň - B. popoludní
Dátum: 2021-05-03
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

20. Ďakujem pekne za slovo. Tak ja by som to chcel uviesť na pravú mieru. Ja som tu od rána a budem tu asi do noci a sedem ministrov som napočítal hneď ráno, dvaja z nich vystúpili. V opozičných laviciach - v smeráckych a hlasosmeráckych - sedeli, zo SMER-u tam bol jeden poslanec - pán Richter a hlasosmeráci tam boli asi dvaja. Takže naši ministri majú o to záujem a to, že pani ministerka teraz meškala pár minút, bola prerušená schôdza, áno, stane sa, ale vidíte, prišiel už aj ďalší minister. Máme tu dvoch ministrov. Môžme si pospomínať, ako to bolo niekedy skôr za vašich vlád. A ešte, pani ministerka, spomeniem jeden taký výrok, že nech sa nikto nespolieha na vládu. Musí si každý pomôcť, ako vie. Viete, kto to povedal? Pán Pellegrini to povedal, keď bol premiérom, a preto mali čas na iné veci. Naša vláda teraz, momentálne, členovia vlády, som presvedčený o tom, že robia na tom, aby pomohli Slovensku. Majú aj inú prácu a sú tu predsa len dvaja zástupcovia vlády, ktorým ďakujem, že sú tu. Ešte posledná poznámka. Pán Blanár, pán podpredseda parlamentu, vy nemáte čo komentovať rečníka. To si máte odpustiť, keď rečník dorozpráva, vy riadite schôdzu, vy nemáte čo komentovať rečníka! Ďakujem pekne. (Potlesk.)
27. schôdza NR SR - 2.deň - A. dopoludnia
Dátum: 2021-05-03
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

18. Ďakujem za slovo. Tak, pán minister, ty si začal aj s tým, že nechceš sa veľmi vracať do minulosti a chceš hovoriť aj o budúcnosti. Ale aj v tom prejave bolo jasné, že to nejde. Nezačali sme pred rokom stavať na zelenej lúke predsa. Nie je možné nespomínať minulosť, pretože tak rezort obrany, ako aj zdravotníctva a ďalšie rezorty sme pred rokom nezačali stavať na tej zelenej lúke, ale vyťahujeme rezorty z bahna korupcie, rozkrádania, ako si v tom svojom prejave spomenul. No, a čo je veľmi podstatné, že to nebol len politický prejav, ale tam boli aj fakty. Na rozdiel od toho, ako počúvame často tie všelijaké populistické prejavy, ktoré sú bez faktov, mám na mysli presne toho marxistu, ktorého si spomenul vo svojom prejave. Tu boli jasné fakty, čísla a za to ďakujem. Škoda len, že ten tvoj prejav si vypočul až jeden smerák. Tí sú za to, za ten stav, ktorý máme, najviac zodpovední. Ďakujem. (Potlesk.)
27. schôdza NR SR - 1.deň - B. popoludní
Dátum: 2021-04-30
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

38. Ďakujem za slovo. Vážený pán expremiér alebo Igor... (Reakcia z pléna.) Zareagujem na tú časť, kde si hovoril o predvolebnom sľube a budem troška aj osobný... (Reakcia z pléna. Prerušenie vystúpenia predsedajúcim.) Laurenčík, Milan, podpredseda NR SR Pán poslanec Pročko, zaujmite svoje miesto... (Reakcia z pléna.) Pán poslanec Pročko! (Hluk v sále.) Páni poslanci, ukľudnite sa! (Hluk v sále.) Pán poslanec Šefčík, pokračujte. Šefčík, Marek, poslanec NR SR Poprosím vrátiť čas, ďakujem. (Prerušenie vystúpenia predsedajúcim.) Laurenčík, Milan, podpredseda NR SR Samozrejme. Šefčík, Marek, poslanec NR SR Takže ešte raz, ďakujem za slovo. A zareagujem, pán expremiér alebo Igor, na tú časť, kde si hovoril o svojom asi najväčšom predvolebnom sľube. A budem troška osobný. Keď pred vyše rokom mi zazvonil telefón a na druhej strane bol človek z OĽANO, ktorý ma prosil, aby som išiel na kandidátku OĽANO, a odznela tam jedna veta, že poď nám pomôcť bojovať proti mafii, proti korupcii. Ja som privolil a povedal som, že do toho boja idem a spravil som to z jediného dôvodu, lebo som veril a ten desaťročný boj Igora Matoviča proti mafii ma presvedčil, že idem do dobrého boja. Potom prišiel rok alebo prešiel rok, kde si myslím, že si dokázal, že tento najväčší sľub si splnil. Spravil si všetko pre to, aby polícia konala, aby tí najväčší zločinci boli odsúdení. Do toho prišla pandémia a ty si pripojil k tomu ešte aj zápas o životy a zdravie ľudí. A ja som rád, že v tomto svojom príhovore si priznal, že si obyčajným človekom, že takisto si spravil nejaké chyby, ty si to povedal, ale vždy tam bol úmysel chrániť životy a zdravie. Igor Matovič, ja ti za toto ďakujem. A ešte jedna vec. Píše mi kopec ľudí, ktorí povedali: Podporte ho verejne, ďakujeme mu. Takže vďaka. (Potlesk.)
25. schôdza NR SR - 7.deň - B. popoludní - 01.04.2021
Dátum: 2021-04-01
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

32. Ďakujem pekne. Pán Susko, vy ste tam hovorili o tom, že tie antigénové testy a vlastne, pardon, o antigénových testoch už vám povedala kolegyňa Pleštinská. Ale vy ste hovorili aj o tom, že ten núdzový stav by mal byť na najpostihnutejšie regióny alebo tak nejak ste to chceli lokalizovať. No, ja som rád, že Ústavný súd rozhodol aj o tom a prečítam z toho uznesenia. Podľa záveru Ústavného súdu na celom území Slovenska je prítomná hrozba epidémie a v dôsledku toho je prítomné aj ohrozenie života a zdravia osôb. A teraz citujem: "Ústavný súd je toho názoru, že vláda preto disponovala náležitým skutkovým stavom, pre prijatie napadnutého uznesenia disponovala aj náležitým právnym základom, ktorý vyplýva z ústavného zákona o bezpečnosti štátu." Tá posledná veta, to uviedol sudca spravodajca Martin Vernarský. Takže žiadna špekulácia o tom, že by sme tu mali nejaké lokality napadnuté. Áno, sú, ale ľahko sa to môže preklopiť z jednej do druhej lokality, ľahko sa to môže zhoršiť. A Ústavný súd tiež vyriekol, že tá epidemická situácia je komplexne na celom Slovensku nie dobrá stále. A ešte jedna vec, že bude tu rozprava možno o všelijakých odborníkoch, ale, pán Susko, ústavnoprávny výbor a zdravotnícky výbor, tie to dostali za úlohu, aby to posúdili. A odobrili to, treba ten núdzový stav podporiť. Ďakujem.
25. schôdza NR SR - 4.deň - A. dopoludnia
Dátum: 2021-03-19
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

20. Ďakujem za slovo. Pán Blanár, z ktorej strany vy pochádzate? Odkiaľ? Odkiaľ? Z ktorej politickej strany? Lebo ste povedali, že, v svojom prejave, vyhrať voľby na základe poloprávd a klamstiev. No tak ja vám najskôr pripomeniem niektoré veci a potom vám poviem, na základe čoho vyhral Matovič voľby. Pripomeniem vám nesplnené vaše predvolebné sľuby: diaľnica do roku 2010; odvolanie ministra pri náznaku korupcie a klientelizmu; odchod z politiky Roberta Fica do roku 2014; dotácia na rekonštrukciu vysokoškolských internátov; po vyšetrení prípadu prezradí, odkiaľ mal daňové podklady, doklady Matovičovej firmy; jedna zdravotná poisťovňa; Národný futbalový štadión do roku 2016; širokorozchodná železničná trať v roku 2010. Ďalší výrok: „Nikdy si ja nesadnem do poslaneckých lavíc ako opozičný poslanec, považujem to za nedôstojné.“ Ďalej poučka pre Roberta Fica, povedal: „HZDS mínus Mečiar, je pre mňa svätá táto poučka.“ Vieme všetci, jak to dopadlo. Vy máte okrem toho ešte ďalšie veci, napríklad predvolebnú korupciu najčerstvejšie, čo sa týka schválenia 13. dôchodkov. No a teraz vám poviem, na základe čoho Matovič vyhral voľby. Matovič vyhral voľby na základe svojho dlhoročného, jednu dekádu trvajúceho boja proti mafii, proti SMER-u. Vy, SMER vydláždil cestu mafii až k špičkám v tomto štáte. Ten sľub Matovič plní! Za ten rok ho plní. (Prerušenie vystúpenia časomerom.)
24. schôdza NR SR - 3.deň - A. dopoludnia
Dátum: 2021-02-26
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

46. Ďakujem za slovo. Pán Blaha, vy ste spomenuli aj moje meno v diskusii, tak zareagujem aj na to. Ale najskôr včera ste vystúpili, hrali ste sa tu na niekoho, kto si uctieva, kto dodržiava pietu, kto nechce byť agresívny, ale aj tak ste boli agresívny. To neznamená, že keď nekričíte, že nie ste agresívny. Aj teraz ste vo svojom prejave, keď si ho pozriete ešte raz, ste dourážali premiéra a ďalších a tvrdíte, že sa bavíte vecne. No nebavíte sa vecne, urážate ľudí. Dovoľte mi zareagovať aj na to, čo tu odznelo o tom, že ako som sa vyjadril ja na predchádzajúceho človeka z rozpravy, tak nie je dôležité len to, čo sa hovorí, ale aj kto to hovorí. A ak tu bol niekto premiérom a mnohonásobne oklamal ľudí na Slovensku, tak prečo by mu mali ešte veriť? Ja som len citoval jeho výroky z tejto rozpravy a potom som ich konfrontoval s tým, čo hovoril v minulosti. Ďakujem.
24. schôdza NR SR - 3.deň - A. dopoludnia
Dátum: 2021-02-26
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

24. Ďakujem pekne za slovo. Tak k plánu obnovy už hovorila aj moja kolegyňa pred chvíľkou vo faktickej. Ten plán obnovy predsa tvorí vláda. Pôjde asi cez prezidentku, pôjde do medzirezortného pripomienkového konania, takže mne sa tu zdá len, že opozícia je netrpezlivá, ale dovoľte mi zareagovať na tú reč pána poslanca, opozičného poslanca Fica. Ja najskôr odcitujem pár jeho výrokov z tejto rozpravy: "Nedá mi, aby som sa pri tejto diskusii vrátil do roku 2004." Ďalej: "My sa k tomu v SMER-e hrdo hlásime. Považujeme našu prítomnosť v európskom priestore za životne dôležitú. Robia si z nás srandu, na čo sme tu. Koniec sveta, koniec štátu. Aspoň zachovajte formu, preboha." No a teraz ja sa nebudem vracať do roku 2004, mne stačí rok 2009 a vrátim sa k tomuto: "Nebojte sa, pani redaktorka, ja už v roku 2014 v politike nebudem." A ešte: "Nepovažujem za správne, aby človek, ktorý má k dispozícii vládnu moc, či už štyri roky, alebo osem rokov, potom sa vrátil do parlamentu a vykrikoval z lavice, ako dnes vykrikuje pán Dzurinda alebo pán Mikloš, je to smiešne. Podľa môjho názoru to nie je dobré. Človek by mal potom, ako skončí vládnutie a ľudia mu nedajú druhýkrát dôveru, povedať ľuďom ďakujem pekne a mal by odísť z politiky, to je môj recept." Povedal v nedeľnej relácii TA3 V politike 4. 1. 2009. Pán Fico, ja osobne a my vám neveríme ani slovo, ani slovo. Ďakujem.